कांग्रेस अध्यक्ष सोनिया गांधी ने पीएम मोदी को उनके 69वें जन्मदिन पर दी बधाई, कहा- आप यूं ही...  
सोनिया गांधी ने पीएम मोदी को जन्मदिन की दी बधाई
69 साल के हुए पीएम मोदी
कई अन्य नेताओं ने भी दी बधाई
कांग्रेस अध्यक्ष सोनिया गांधी (Sonia Gandhi) ने प्रधानमंत्री नरेंद्र मोदी को उनके 69वें  जन्मदिन की बधाई दी और उनके स्वस्थ, खुशहाल और दीर्घायु होने की कामना की. सोनिया गांधी ने अपने बधाई संदेश में कहा कि वह प्रधानमंत्री को जन्मदिन की बधाई देती हैं और उनके स्वस्थ, खुशहाल और दीर्घायु होने की कामना करती हैं. बता दें कि प्रधानमंत्री मोदी मंगलवार यानी 17 सितंबर को को 69 वर्ष के हो गए. इस मौके पर अलग अलग क्षेत्रों के नामचीन लोगों ने उन्हें बधाई दी है. साथ ही उनके जन्मदिन के मौके पर देश भर में अलग-अलग जगह कई तरह के कार्यक्रम भी आयोजित किए गए.  
गौरतलब है कि पीएम मोदी को विभिन्न राजनीतिक दलों के नेताओं ने भी उनके जन्मदिन पर बधाई दी है. इस अवसर पर उपराष्ट्रपति एम वेंकैया नायडू, रक्षा मंत्री राजनाथ सिंह, भाजपा अध्यक्ष एवं गृह मंत्री अमित शाह, दिल्ली के मुख्यमंत्री अरविंद केजरीवाल, बिहार के मुख्यमंत्री नीतीश कुमार समेत कई नेताओं ने उन्हें जन्मदिन की शुभकामनाएं दीं. नायडू ने अपने संदेश में कहा कि मोदी के सक्षम नेतृत्व में देश लगातार प्रगति कर रहा है. अमित शाह ने मोदी को बधाई देते हुए ट्वीट किया,‘‘ आपके नेतृत्व में उभरते नये भारत ने विश्व में एक मजबूत, सुरक्षित और विश्वसनीय राष्ट्र के रूप में अपनी पहचान बनाई है.''
दृढ़ इच्छाशक्ति, निर्णायक नेतृत्व और अथक परिश्रम के प्रतीक देश के सर्वाधिक लोकप्रिय नेता प्रधानमंत्री श्री @narendramodi जी को जन्मदिन की हार्दिक शुभकामनाएं।
आपके नेतृत्व में उभरते नये भारत ने विश्व में एक मजबूत, सुरक्षित और विश्वसनीय राष्ट्र के रूप में अपनी पहचान बनाई है।
उन्होंने कहा, ‘‘हर भारतीय के जीवन को सुगम बनाने के लिए आपका परिश्रम एवं संकल्प भाव हमारे लिए एक प्रेरणास्त्रोत है. एक जनप्रतिनिधि, एक कार्यकर्ता और एक देशवासी के रूप में आपके साथ राष्ट्रीय पुनर्निर्माण में भागीदार बनना सौभाग्य की बात है. ईश्वर से आपके स्वस्थ जीवन एवं दीर्घायु की कामना करता हूं.''

Happy birthday to Hon'ble PM Shri @narendramodi ji. We wish him a long and healthy life.
दिल्ली के मुख्यमंत्री अरविंद केजरीवाल ने लिखा, ''माननीय प्रधानमंत्री श्री नरेंद्र मोदी को जन्मदिन की बधाई, हम उनकी लंबी और अच्छे स्वास्थ्य जीवन के लिए कामना करते हैं.'' वहीं, बिहार के मुख्यमंत्री नीतीश कुमार ने ट्वीट किया कि ''माननीय प्रधानमंत्री श्री नरेंद्र मोदी को जन्मदिन की हार्दिक शुभकामनाएं. उनके स्वस्थ जीवन एवं दीर्घायु होने की कामना करता हूं.''

Birthday greetings to Prime Minister @narendramodi ji
প্রধানমন্ত্রী নরেন্দ্র মোদিজী কে জন্মদিনের শুভেচ্ছা
पश्चिम बंगाल की मुख्यमंत्री ममता बनर्जी ने भी प्रधानमंत्री को जन्मदिन को बधाई दी. बनर्जी ने अपने ट्विटर हैंडल पर लिखा,‘‘प्रधानमंत्री नरेन्द्र मोदी को जन्मदिन की बधाई.'' वह प्रशासनिक मुद्दों पर चर्चा के लिए मोदी से नयी दिल्ली में बुधवार को मुलाकात करने वाली हैं.